आज से यातायात व्यवस्था में होगा बदलाव
कल फिर होगी ऑड-इवन की रिहर्सल, मेट्रो की बढ़ाई संख्या
दिल्लीसरकार ने डीटीसी प्राइवेट बसों को जिन्हें 15 दिनों के लिए व्यवस्था बनाने के लिए हायर किया है, उन्हें नोएडा और गाजियाबाद स्पेशल बसों के रूप में नाेएडा एवं गाजियाबाद भेजा जाएगा। इन बसों को बहादुरगढ़ तक संचालित किया जाएगा या नहीं, इस बारे में डीटीसी प्रबंधन ने स्थिति स्पष्ट नहीं की है। इससे यात्री संशय की स्थिति में हैं और दिल्ली आने-जाने के लिए अभी से व्यवस्था कर रहे हैं।
दोऔर चार मिनट में मेट्रो
ऑड-इवनस्कीम के दौरान मेट्रो ट्रेनों की संख्या में इजाफा कर दिया गया है। एक जनवरी से मुंडका-इंद्रलोक, कीर्तिनगर रूट पर चार मिनट की बजाय दो मिनट की सर्विस कर दी जाएगी। यानि मुंडका से इंद्रलोक के लिए जो ट्रेन पहले 8 मिनट में मिलती थी वो अब चार मिनट में मिलेगी। इसी तरह कीर्ति नगर की सर्विस भी चार मिनट में हो गई है।
दोघंटे की रिहर्सल
27दिसंबर की तरह 31 दिसंबर को सुबह 9 बजे से 11 बजे के बीच दिल्ली में फिर से इसका परीक्षण होगा। एक जनवरी को 15 दिनों के लिए इस योजना के लागू होने से पहले समन्वय समिति 31 दिसंबर को 2 घंटे के लिए इस योजना का परीक्षण करेगी। ताकि एक जनवरी को व्यवस्था फेल हो। रिहर्सल के दौरान टिकरी बॉर्डर से ही दिल्ली में दो घंटे के लिए परिवहन विभाग, ट्रैफिक पुलिस, डिविजनल कमिश्नर, जिला मजिस्ट्रेट, सब-डिविजनल मजिस्ट्रेट और दिल्ली परिवहन निगम सड़कों पर दिखाई देगा।
बार्डरपर कम होगा ट्रैफिक
सुप्रीमकोर्ट ने ट्रकों के प्रवेश पर लगने वाले ग्रीन टैक्स को दोगुणा कर देने से दिल्ली जाने वाले बड़े वाहनों का संख्या आधी हो गई है। इसके साथ ही नए साल से पुराने डीजल वाहनों पर भी तुरंत प्रभाव से रोक लग जाएगी। इतना ही नहीं 10 साल पुराने कार अन्य डीजल गाड़ियों को दोबारा फिटनेस नहीं मिल सकेगा। यानि दिल्ली बॉर्डर पर अब जाम की स्थिति नहीं बनेगी।
^शहर में 14 ट्रांसपोर्ट यूनियनें चल रही है जिनके पास दस हजार से अधिक ट्रक अन्य माल वाहक वाहन हैं। इस नए फैसले के बाद उनके सामने एनसीआर में वाहन चलाना संभव नहीं होगा। इससे बहादुरगढ़ के उद्योग धंधे भी प्रभावित होंगे। -मनोजमान, प्रधान ट्रक यूनियन
^ऑड-इवनसिस्टम को लागू करने के लिए दिल्ली के सभी बॉर्डर पर विशेष टीमें लगाई जा रही हैं। दूसरी रिहर्सल में काफी हद तक कमियां पूरी हो जाएंगी। प्रयोग के दौरान नकली नंबर प्लेट सीएनजी स्टिकर लगाने वालों पर जुर्माना तो किया ही जाएगा। साथ में उनके खिलाफ कानूनी कार्यवाही भी अमल में लाई जाएगी। अगर यह सिस्टम कामयाब हो गया तो दिल्ली में प्रदूषण का लेवल काफी हद तक कम हो जाएगा। लोगों से अपील है कि वे इसमें सरकार को सहयोग करें। -गोपालराय, परिवहन मंत्री, दिल्ली सरकार
ट्रक यूनियन से जुड़े वाहनों को इसमें छूट दी जा सकती है। इसके अलावा जहां अल्टरनेट मार्ग नहीं है, वहां नई व्यवस्था की जाएगी। हाइवे को हर हाल में हैवी व्हीकल्स से मुक्त किया जाएगा। -सुखबीर,ट्रैफिक थाना एसएचओ
सर्द धुंध के मौसम में सड़क दुर्घटनाओं को रोकने तथा यातायात को बिना किसी बाधा के सुचारू रूप से चलाए रखने के उद्देश्य से भारी वाहनों के शहर में प्रवेश पर रोक लगाई गई है। आमजन की जान माल की सुरक्षा करने तथा यातायात को निर्बाध बनाये रखने के लिए यह जरुरी हो गया है। आमजन ट्रैफिक पुलिस का सहयोग करें। -सुमितकुमार, एसपी
यहां होगी बड़ी समस्या
एनएच-10को एनएच एक से जोड़ने वाले नाहरा-नाहरी रोड से गुजरने वाले वाहन चालकों को काफी परेशानियों का सामना करना पड़ेगा। क्योंकि किसी भी मार्ग से आने वाले वाहनों को शहर में घुसना ही पड़ेगा, क्योंकि एनएच-1 की तरफ जाने का कोई अल्टरनेट रास्ता नहीं है। इसके अलावा शहर का एकमात्र रेलवे फ्लाईओवर भी इसी सड़क पर है। इसी तरह इस रास्ते से आने वाले वाहनों के लिए भी यही समस्या रहेगी।
बाइपास से ही ट्रैफिकडायवर्ट
{सोनीपतकी तरफ जाने वाले वाहनों को नया बराही रोड से निकाला जाएगा।
{सारे ट्रैफिक को बाइपास से ही डायवर्ट कर दिया गया है।
{एमआईई में आने वाले वाहनों को टिकरी बॉर्डर के पास से ही इंडस्ट्री एरिया में इंट्री दी जाएगी।
{बाइपास पर झज्जर रोड, बादली रोड, नजफगढ़ रोड, सेक्टर-9, जाखोदा और बामनौली नाके पर बड़े वाहनों को रोका जाएगा।
प्रदूषण स्तर खतरनाक लेवल पर
वाहनोंके धुएं से निकलने वाली जहरीली गैस से प्रदूषण का स्तर खतरनाक लेवल तक पहुंचने लगा है। शनिवार को 10 पीएम का लेवल 210 माइक्रो ग्राम क्यूबिक मीटर दर्ज किया गया। जबकि 2.5 पीएम का लेवल 160 के स्तर तक पहुंच गया। जो नॉर्मल से ढाई गुणा ज्यादा है।
ट्रकयूनियन शहर में
बहादुरगढ़में प्रदेश की सबसे बड़ी ट्रक यूनियन है। जो शहर के बीच में स्थित परनाला रोड पर है। यहां हर वक्त सैकड़ों ट्रक खड़े रहते हैं, जो पुकार होते ही फैक्ट्रियों में जाते हैं। अगर दिन में नंबर जाए तो ट्रक को उसी समय फैक्ट्री जाना पड़ेगा। इसके अलावा सिविल अस्पताल छोटूराम धर्मशाला के पास भी यूनियन हैं।
बहादुरगढ़. शहरसे होकर गुजरते भारी वाहन जिससे आए दिन लगता है जाम।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva